Source: https://www.riigiteataja.ee/akt/431052018001?leiaKehtiv
Timestamp: 2019-07-24 08:59:52+00:00
Document Index: 6045929

Matched Legal Cases: ['§ 3', '§ 7', '§ 8', '§ 9', '§ 10', '§ 15', '§ 16', '§ 17', '§ 19', '§ 20', '§ 21', '§ 22', '§ 23', '§ 24', '§ 25', '§ 26', '§ 28', '§ 29', '§ 30', '§ 31', '§ 40', '§ 41', '§ 42', '§ 43', '§ 44', '§ 45', '§ 46', '§ 47', '§ 48', '§ 51', '§ 52', '§ 22', '§ 66', '§ 71', '§ 15', '§ 3', '§ 67', '§ 69', '§ 711', '§ 12', '§ 31', '§ 31', '§ 66', '§ 70', '§ 65', '§ 3', '§ 7', '§ 8', '§ 9', '§ 10', '§ 15', '§ 16', '§ 17', '§ 19', '§ 20', '§ 21', '§ 22', '§ 23', '§ 66', '§ 24', '§ 25', '§ 26', '§ 69', '§ 28', '§ 29', '§ 30', '§ 31', '§ 22', '§ 40', '§ 41', '§ 42', '§ 43', '§ 44', '§ 45', '§ 46', '§ 47', '§ 48', '§ 51', '§ 52']

Põlva valla jäätmehoolduseeskiri – Riigi Teataja
Põlva valla jäätmehoolduseeskiri - sisukord
§ 3 Vallavalitsuse ning ehitus- ja planeeringuosakonna pädevus jäätmehoolduse korraldamisel
§ 7 Pakendite ja pakendijäätmete käitlemine
§ 8 Paberi ja kartongi ning haljastujäätmete käitlemine
§ 9 Probleemtoodete ja nendest tekkinud jäätmete käitlemine
§ 10 Ohtlike jäätmete käitlemine
5 Nõuded kogumismahutile, selle asukohale ja juurdepääsuteele
§ 15 Ühismahuti kasutamise nõuded
§ 16 Jäätmekäitluse korraldaja
§ 17 Jäätmete liigiti kogumine
§ 19 Korraldatud jäätmeveo piirkond
§ 20 Korraldatud jäätmeveoga hõlmatud jäätmeliigid
§ 21 Segaolmejäätmete vedamise sagedus ja aeg
§ 22 Korraldatud jäätmeveo periood
§ 23 Jäätmevedaja ja jäätmekäitluskoha või -kohtade valik
§ 24 Korraldatud jäätmeveoga liitunuks lugemine
§ 25 Jäätmeveolepingu sõlmimine jäätmevaldajaga
§ 26 Jäätmevaldaja erandkorras vabastamine korraldatud jäätmeveoga liitumisest
§ 28 Korraldatud jäätmeveoga hõlmatud jäätmete kogumine
§ 29 Kogumismahuti tühjendamine
§ 30 Jäätmeveo teenustasu suuruse määramise ja muutmise kord
§ 31 Jäätmeveo kontsessioonilepingu ennetähtaegne lõpetamine
§ 40 Nakkusohtlikud jäätmed
§ 41 Mikrobioloogia ja viroloogia laboratooriumide jäätmed
§ 42 Radioaktiivsed jäätmed
§ 43 Ravimijäätmed
§ 44 Elavhõbedajäätmed
§ 45 Kemikaalide jäätmed
§ 46 Tehnilised nõuded tervishoiu- ja veterinaarasutuse jäätmehoidlale
§ 47 Jäätmekäitluskoha järelhoolduse nõuded
§ 48 Jäätmeluba ja aruandlus
§ 51 Dokumendivormide kinnitamine
§ 52 Kontsessioonilepingute kehtivus
RT IV, 31.05.2018, 1
Vastu võetud 17.05.2018 nr 39
Määrus kehtestatakse kohaliku omavalitsuse korralduse seaduse § 22 lõike 1 punktide 36 5 ja 36 6, jäätmeseaduse § 66 lõike 4, § 71 lõike 1 ja pakendiseaduse § 15 lõike 1 alusel.
(1) Jäätmehoolduseeskiri (edaspidi eeskiri) kehtestatakse eesmärgiga säilitada Põlva vallas (edaspidi vald) puhas ja tervislik elukeskkond, vähendada jäätmete koguseid ning soodustada jäätmete sorteerimist ja taaskasutamist.
(2) Eeskiri määrab kindlaks jäätmehoolduse korra Põlva valla haldusterritooriumil, mis on kohustuslik kõikidele Põlva vallas viibivatele ja tegutsevatele juriidilistele ja füüsilistele isikutele, riigi ja kohaliku omavalitsuse asutustele.
(3) Jäätmehooldust Põlva vallas korraldab Põlva Vallavalitsus (edaspidi vallavalitsus) vastavalt jäätmehooldust reguleerivatele õigusaktidele.
2) biolagunevad jäätmed – jäätmed, mis lagunevad anaeroobselt (suletud, hapniku juurdepääsuta) või aeroobselt (hapniku toimel), nagu toidujäätmed, paber ja papp;
3) ehitus- ja lammutusjäätmed – ehitamise, remondi ja lammutamise käigus tekkivad jäätmed ning väljaveetud pinnas;
4) jäätmed – mis tahes vallasasi, mille nende valdaja on ära visanud, kavatseb seda teha või on kohustatud seda tegema;
5) jäätmejaam – spetsiaalselt rajatud, tehniliselt varustatud jäätmekäitluskoht, kuhu on paigaldatud taaskasutatavate jäätmete kogumiseks ja esmatöötlemiseks kogumismahutid, sh ohtlike jäätmete kogumismahutid;
7) jäätmekäitlus – jäätmete kogumine, vedamine, taaskasutamine ja kõrvaldamine, sealhulgas vahendaja või edasimüüja tegevus;
8) jäätmekäitluskoht – tehniliselt varustatud rajatis või ehitis jäätmete kogumiseks, taaskasutamiseks või kõrvaldamiseks;
9) jäätmekäitlusleping – jäätmevaldaja ja jäätmekäitleja või jäätmevedaja vahel sõlmitud leping, millega jäätmekäitleja või jäätmevedaja võtab endale jäätmete osalise või täieliku käitlemise kohustuse ning millega jäätmekäitleja muutub jäätmevedajaks pärast seda, kui jäätmevedajal on jäätmed üle antud, kui leping ei näe ette teisiti;
10) jäätmete kogumine – jäätmete kokku korjamine, sealhulgas jäätmete eelsortimine ja eelladustamine ning mehaaniline töötlemine ilma jäätmete koostist ja olemust muutmata, eesmärgiga vedada need edasiseks käitlemiseks jäätmekäitluskohta;
11) jäätmetekitaja – isik või riigi või kohaliku omavalitsuse üksuse asutus, kelle tegevuse käigus tekivad jäätmed, või isik, kes sooritab jäätmetega toiminguid, mille tagajärjel jäätmete olemus või kooslus muutub;
12) kogumismahuti – konteiner, mahuti jm anum ja pakend, kuhu kogutakse territooriumil tekkinud jäätmed;
13) komposter – orgaaniliste jäätmete lagundamiseks kasutatav mahuti;
14) ohtlikud jäätmed – jäätmed, mis vähemalt ühe kahjuliku toime tõttu võivad olla ohtlikud tervisele, varale või keskkonnale;
15) olmejäätmed – kodumajapidamisjäätmed ning kaubanduses, teeninduses või mujal tekkinud oma koostiselt ja omadustelt samalaadsed jäätmed;
16) pakendipunkt – pakendiettevõtja või taaskasutusorganisatsiooni hallatav avalik pakendite ja pakendijäätmete mahutite komplekt, mis on mõeldud tasuta kasutamiseks kõigile Põlva valla haldusterritooriumil viibivatele füüsilistele isikutele;
17) segaolmejäätmed ehk prügi – olmejäätmed, mida ei ole liigiti kogutud või liigiti kogutud olmejäätmetest üle jäänud sortimisjääk;
18) suurjäätmed – olmejäätmed, mida kaalu või mahu tõttu ei ole võimalik paigutada segaolmejäätmete kogumismahutisse (mööbliesemed, vaibad, madratsid, kardinapuud, aknaraamid, kraanikausid jms). Suurjäätmetena ei käsitata ehitusjäätmeid ning suuremõõtmelisi probleemtooteid (autoromud või nende osad, vanarehvid, elektri- ja elektroonikaseadmed või nende jäätmed, pesumasinad, telerid, külmkapid, elektripliidid jms) ja muid tootjavastutusega hõlmatud jäätmeid;
19) tiheasustusala – üldplaneeringuga tiheasustusalaks määratud osa valla territooriumist. Ülejäänud valla territooriumi loetakse hajaasustusalaks;
20) tühisõit – vedaja poolt jäätmevaldaja kinnistule või krundile tehtud sõit, mille eesmärk oli osutada jäätmeveo teenust, kuid mille käigus ei olnud võimalik jäätmeid ära vedada jäätmevaldaja poolse eeskirjas sätestatud nõuete täitmata jätmise tõttu;
21) vedaja – jäätmekäitleja, kellele vallavalitsus on riigihanke tulemusena andnud teenuste kontsessiooni korraldatud jäätmeveoga hõlmatud jäätmete vedamiseks Põlva valla haldusterritooriumil või jäätmete vedamiseks vastavat luba omav jäätmekäitleja.
(2) Käesoleva paragrahvi lõikes 1 nimetamata mõistete kasutamisel lähtutakse jäätmeseaduses, pakendiseaduses ja teistes jäätmehooldust reguleerivates õigusaktides määratletud mõistetest, vastava mõiste puudumisel aga sõna üldlevinud tähenduses.
§ 3. Vallavalitsuse ning ehitus- ja planeeringuosakonna pädevus jäätmehoolduse korraldamisel
(1) Vallavalitus:
1) korraldab korraldatud jäätmeveo teenuse osutaja leidmiseks teenuse kontsessiooni lähtuvalt riigihangete seaduses ja jäätmeseaduses sätestatust jäätmeseaduse § 67 lõike 1 alusel;
2) korraldab jäätmevaldajate informeerimise päevast, mil ta on liitunud korraldatud jäätmeveoga jäätmeseaduse § 69 lõike 11 alusel;
3) asutab jäätmevaldajate registri ning kehtestab registri pidamise korra jäätmeseaduse § 711 lõike 1 alusel.
(2) Vallavalitsuse ehitus- ja planeeringuosakond (edaspidi osakond):
1) korraldab jäätmehooldust ja selle arendamist, sealhulgas levitab jäätmealast teavet ja nõustab jäätmevaldajaid jäätmeseaduse § 12 lõike 1 ja 2 alusel;
2) korraldab ühissõidukipeatusesse ja üldkasutatavasse avalikesse kohtadesse (park, haljasala, rand, kalmistu jm) vajalikul hulgal kogumismahutite paigutamise ning tagab nende regulaarse tühjendamise ja nende ümbruse korrasoleku;
3) korraldab haljasaladel tekkivate aia- ja haljastujäätmete kogumist ja kompostimist Põlva linnas Pärna 1a asuval kompostimisväljakul, Mooste alevikus Kompostimisväljaku kinnistul ning Põlva jäätmejaamas biolagunevate aia- ja haljastujäätmete ning bioloogiliselt mittelagunevate aia- ja haljastujäätmete kogumist;
4) korraldab jäätmete kogumist jäätmejaamades;
5) korraldab jäätmete sortimist, sealhulgas liigiti kogumist, et võimaldada nende taaskasutamist võimalikult suures ulatuses jäätmeseaduse § 31 lõike 1 alusel;
6) korraldab vähemalt paberi-, papi-, metalli-, plasti- ning klaasijäätmete liigiti kogumise jäätmeseaduse § 31 lõike 3 alusel;
7) korraldab olmejäätmete, eelkõige prügi ehk segaolmejäätmete, nende sortimisjääkide ja olmejäätmete tekkekohas liigiti kogumisel tekkinud jäätmeliikide kogumise ja veo jäätmeseaduse § 66 lõike 2 alusel;
8) korraldab korraldatud jäätmeveoga hõlmatud ja muude jäätmete taaskasutamist või kõrvaldamist jäätmeseaduse § 70 alusel;
9) kontrollib jäätmete liigiti kogumist ja jäätmekäitlustoiminguid, sealhulgas turgudel, kioskites, müügipaviljonides ja tänavakaubanduses;
10) korraldab kodumajapidamises tekkivate ohtlike jäätmete kogumist ja nende üleandmist jäätmekäitlejatele jäätmeseaduse § 65 lõike 2 alusel.
(1) Jäätmete nõuetekohase käitlemise eest vastutab jäätmevaldaja. Kui jäätmevaldajat pole võimalik kindlaks teha, korraldab jäätmekäitlust kinnisasja omanik.
(2) Iga tegevuse juures tuleb rakendada kõiki sobivaid võimalusi, mis vähendavad ja väldivad jäätmeteket. Tekkinud jäätmed tuleb taaskasutada, kui see on tehnoloogiliselt võimalik ning kui see ei ole muude jäätmekäitlusmoodustega võrreldes ülemääraselt kulukas.
(4) Jäätmete käitlemine selleks mitteettenähtud kohas on keelatud.
(5) Jäätmete põletamine on keelatud, välja arvatud jäätmevaldaja enda tegevuse käigus tekkinud biolagunevad aia- ja haljastujäätmete (nt oksad, lehed), immutamata ja värvimata puidu ning kiletamata paberi ja kartongi põletamine. Sealjuures tuleb kiletamata paberi ja kartongi põletamisele võimalusel eelistada nende liigiti kogumist ja taaskasutamiseks üle andmist. Põletamine on lubatud jäätmevaldaja kinnistu piires naabreid mittehäirival viisil järgides kõiki tuleohutusnõudeid.
(7) Jäätmeid tuleb koguda, taaskasutada või kõrvaldada nende tekkekohale võimalikult lähedal asuvas jäätmekäitluskohas Ahjal, Moostes, Põlvas, Tilsis või Vastse-Kuustes. Jäätmekäitluskoht peab vastama jäätmeseaduses sätestatud nõuetele. Teave Põlva valla jäätmekäitluskohtade kohta avaldatakse Põlva valla kodulehel.
(8) Kodumajapidamises tekkinud suurjäätmeid on elanikel võimalus üle anda Ahja, Põlva, Tilsi või Vastse-Kuuste jäätmejaamas.
4) veenduma, et jäätmete vastuvõtjal on jäätmeluba või kompleskluba, mis annab õiguse üleantud jäätmete käitlemiseks. Kui jäätmed antakse üle selliseks käitlemiseks, milleks jäätmeseaduse kohaselt jäätmeluba või kompleksluba ei vajata, peab jäätmeid üle andev isik olema veendunud, et vastuvõtja on pädev jäätmeid käitlema ning tal on selleks asjakohased tehnilised ja keskkonnakaitsevahendid;
5) kasutama piisavas koguses ja suuruses kogumismahuteid (sealhulgas jäätmekotte) segaolmejäätmete, liigiti kogutavate taaskasutatavate jäätmete mahuteid ning eeskirja nõuete kohaseid ühismahuteid. Mahtuid ja kogumiskohad peavad vastama eeskirja nõuetele;
7) hoidma kogumismahuti terve ja puhtana (k.a lumest puhtana) ning vajadusel pesema. Kogumismahuti korrashoiu ja puhtuse eest vastutab jäätmevaldaja, kui jäätmeveolepinguga ei nähta ette teisiti;
9) tagama kogumismahuti kättesaadavuse tühjenduspäeval (kogumismahutite ümber on tagatud ühe meetri raadiuses vaba maa-ala; kogumismahuti on paigaldatud parkimiskohtadest eemale; ühismahutina kasutatavad kogumiskonteinerid on paigutatult selliselt, et jäätmevedajal on võimalik neid kätte saada, omavoliliselt ei tohi konteinerite asukohta muuta);
(2) Korterelamutega aladel, kus elamutele on moodustatud minimaalse suurusega kinnistud, tohib jäätmemahuteid paigutada väljapoole kinnistu piiri ainult vastava kinnistu omanikuga kooskõlastatult. Munitsipaalmaale kogumismahuti paigutamine on lubatud üksnes keskkonnaspetsialisti või teda asendava ametniku loal ja tingimustel.
(3) Juriidilisest isikust jäätmevaldaja (sealhulgas korteriühistu, kinnisvarahaldusega ja -hooldusega tegelev ettevõtja) on kohustatud teavitama oma hallatava hoone elanikke või oma ettevõtte töötajaid Põlva valla jäätmehoolduseeskirja nõuetest.
(1) Olmejäätmete sortimisel tekkekohas tuleb liigiti koguda keskkonnaministri 16. jaanuari 2007. a määruses nr 4 "Olmejäätmete sortimise kord ning sorditud jäätmete liigitamise alused" § 3 toodud jäätmeliigid vastavalt jäätmenimistu või alajaotiste koodidele:
13) käesolevas lõikes nimetamata ohtlikud jäätmed (jäätmenimistu alajaotises 20 01 tärniga"*" tähistatud jäätmed) ning olmes tekkinud ohtlikke aineid sisaldavad või nendega saastunud pakendid jäätmekoodiga 15 01 10*.
(2) Jäätmete kogumise, taaskasutamise või lõpliku kõrvaldamise korraldab jäätmevaldaja, välja arvatud korraldatud jäätmeveo korral.
(3) Kinnistul või krundil tekkivad jäätmed, mida ei saa kohapeal taaskasutada, tuleb koguda liigiti ja paigutada vastava jäätmeliigi kogumiseks ettenähtud mahutisse, anda üle jäätmevaldajale või -käitlejale või viima need jäätmejaama.
(4) Jäätmeid ei ole lubatud jätta mahuti lähedusse, kui mahuti on ületäitunud. Jäätmevaldaja on kohustatud tellima ületäitunud mahuti tühjendamise, et vältida jäätmete mahuti ümbrusesse paigutamist.
(5) Jäätmed tohib panna ainult selleks ettenähtud mahutisse. Liigiti kogutavaid jäätmeid ei tohi nende kogumisel ja vedamisel teiste jäätmeliikidega segada.
(6) Suurjäätmed tuleb viia jäätmejaama või anda üle vastavat õigust omavale jäätmekäitlejale.
(7) Segaolmejäätmed (sealhulgas kergesti riknevad, haisevad ja lendlevad jäätmed, nt jahtunud tuhk, tänavapühkmed, kassiliiv, koerte väljaheited) tuleb panna mahutisse pakendatult ning need ei tohi levitada haisu, põhjustada ohtu inimestele, loomadele ja keskkonnale ega määrida mahutit.
(8) Segaolmejäätmete kogumismahutisse on keelatud panna:
1) jäätmeid, mille liigiti kogumine on korraldatud vastavalt eeskirja nõuetele (paber ja kartong, pakendid jne);
7) probleemtooteid, sealhulgas romusõidukid ja nende osad, vanarehvid, elektroonikaromud ja nende osad, patareid ja akud;
9) kogumiskaevude setted;
(9) Käesoleva paragrahvi lõikes 1 ja lõikes 5 nimetatud jäätmed peab jäätmevaldaja viima selleks ettenähtud kohta, milleks on:
1) jäätmejaam;
2) paberi- ja papi kogumispunkt;
3) segapakendi kogumispunkt;
4) kompostimisväljak;
5) või andma jäätmed üle vastavat õigust omavale jäätmekäitlejale.
(10) Teave Põlva valla haldusterritooriumil paiknevate jäätmejaamade, kogumispunktide ja kompostimisväljakute kohta avaldatakse Põlva valla kodulehel.
§ 7. Pakendite ja pakendijäätmete käitlemine
(1) Pakendid ja pakendijäätmed tuleb koguda muudest jäätmetest eraldi ja paigutada selleks ettenähtud kogumismahutisse või viia selleks ettenähtud kogumispunkti või jäätmejaama.
(2) Üleantavad pakendid ja pakendijäätmed peavad olema tühjad ning vajadusel (nt suuremahulised pappkarbid ja mahlapakid) enne kogumismahutisse asetamist kokku surutud või vastama pakendiettevõtja, taaskasutusorganisatsiooni või jäätmekäitleja kehtestatud nõuetele.
(3) Üleantavad pakendijäätmed ei tohi levitada haisu ega määrida teisi mahutis olevaid pakendeid ja pakendijäätmeid.
(4) Pakendijäätmete mahutisse on keelatud panna muid jäätmeid kui pakendijäätmeid.
(5) Pakendijäätmete kogumisviisid Põlva vallas on avalike kogumispunktide kaudu kogumine või kogumine jäätmevaldaja kinnistult eraldi kogumismahuti või jäätmekotiga.
(6) Pakendijäätmete avalikud kogumispunktid paigutab pakendiettevõtja või taaskasutusorganisatsioon selliselt, et oleks tagatud pakendiseaduses sätestatud pakendite kogumisvõrgustiku tihedus ja pakendijäätmete taaskasutamise sihtarvud. Pakendijäätmete veo kogumispunktist käitluskohta korraldab pakendiettevõtja või taaskasutusorganisatsioon.
(7) Pakendijäätmete kogumise ja taaskasutamise eest vastutavad juriidilised isikud kooskõlastavad osakonnaga kogumispunktide asukohad ning sõlmivad osakonnaga lepingu, milles sätestatakse kogumispunktide asukohad, kogumiskonteinerite miinimumarv ja miinimummaht iga kogumiskoha kohta, nende tühjendamissagedus ja vajadusel muud olulised tingimused.
(8) Pakendiettevõtja või taaskasutusorganisatsioon on kohustatud hoidma pakendipunktis olevad mahutid puhta ja tervena, vältima mahutite ületäitumist, koristama pakendipunkti ja selles olevate mahutite ümbruse mahutite tühjendamisel sinna maha kukkunud või paigutatud pakendistest ja pakendijäätmetest.
(9) Põlva valla territooriumil asuvate pakendi ja pakendijäätmete kogumismahutite asukohad on välja toodud Põlva valla koduleheküljel.
§ 8. Paberi ja kartongi ning haljastujäätmete käitlemine
(1) Kinnistul, kus paber ja kartong ei leia kohapealset taaskasutust, tuleb paberit ja kartongi koguda liigiti, viies nimetatud jäätmed jäätmejaama või põletades need küttekoldes.
(2) Kinnistul tuleb haljastujäätmeid koguda liigiti, kompostida kinnistul või viia kompostimisplatsile.
(3) Kinnistule võib paigaldada eraldi kogumismahuti paberi ja kartongi ning haljastujäätmete kogumiseks, mille regulaarset tühjendamist korraldab jäätmevaldaja kehtestatud teenustasu eest.
(4) Kui mitteelamumaa sihtotstarbega kinnistul tekib paberit ja kartongi, immutamata puitu ja biolagunevaid jäätmeid eraldi üle 25 kg nädalas, tuleb seda liiki jäätmed eraldi koguda ning viia jäätmejaama või paigutada eraldi kogumismahutisse ning anda üle vastavat jäätmeluba omavale isikule. Käesoleva lõike tähenduses ei loeta paberi ja kartongi hulka kuuluvaks dokumente, mis tuleb hävitada õigusaktides sätestatud juhtudel.
§ 9. Probleemtoodete ja nendest tekkinud jäätmete käitlemine
(1) Probleemtoodete (elektri- ja elektroonikaseadmed ja nende osad, akud ja patareid, põllumajandusplast, vanarehvid ning mootorsõidukid ja nende osad) ja nendest tekkinud jäätmete kogumise ja käitlemise korraldab tootja või tootjavastutusorganisatsioon. Tootja või tootjavastutusorganisatsioon on kohustatud teavitama jäätmevaldajaid probleemtoodetest tekkivate jäätmete kogumise korrast.
(3) Kasutuskõlbmatuks muutunud patareid ja akud tuleb koguda muudest jäätmetest eraldi ning viia jäätmejaama, avalikesse ohtlike jäätmete kogumispunktidesse või uue toote ostmise korral müügikohta kooskõlas jäätmeseadusega.
(5) Romusõiduk tuleb üle anda tootja või tootja esindaja määratud kogumiskohta, lammutuskotta või vanametalli kogumiskohta, mis omavad selleks vastavat õigust. Mootorsõidukite kasutatud osad võib üle anda neid osi turustavasse müügikohta. Põllumajandusplasti jäätmed antakse üle põllumajandusplasti tootja poolt avalikustatud kohas.
(6) Probleemtoodete avalike kogumispunktide asukohad, nõuded kogumispunktile ja paigaldamise tingimused kooskõlastab tootja või tootjavastutusorganisatsioon osakonnaga.
(7) Tootja või tootjavastutusorganisatsioon on kohustatud tagama avaliku kogumispunkti ümbruse heakorra vähemalt kolme meetri raadiuses.
(8) Tootja või tootjavastutusorganisatsioon on kohustatud tema hallatava kogumispunkti hoidma puhta, eeskirja ja heakorra eeskirja nõuetele vastava ning tagama puhastamise illegaalsest graffitist, roostest, jäätmetest jms.
(9) Tootja on kohustatud tagama tema turule lastud probleemtootest tekkivate jäätmete kogumise ja nende taaskasutamise või nende kõrvaldamise ja omama selle kohustuse täitmiseks piisavat tagatist. Tootja võib valida, kas ta täidab kohustused individuaalselt, annab need kirjaliku lepinguga üle tootjate ühendusele või ühineb tootjate ühendusega.
§ 10. Ohtlike jäätmete käitlemine
(4) Ohtlikud jäätmed, välja arvatud olmes tekkinud ohtlikud jäätmed, peab jäätmevaldaja enne jäätmekäitlejale üleandmist märgistama vastavalt keskkonnaministri 29. aprilli 2004. a määrusele nr 39 "Ohtlike jäätmete ja nende pakendite märgistamise kord".
(7) Koduses majapidamises tekkinud ohtlikud jäätmed (nt kasutuskõlbmatuks muutunud õlid, õlifiltrid, ravimid, värvid, lakid ja lahustid ning elavhõbelambid ja -kraadiklaasid ning teravad ja torkavad jäätmed sealhulgas süstlad) tuleb viia jäätmejaama. Jäätmejaamas võetakse ohtlikke jäätmeid vastu ainult füüsilistelt isikutelt. Ravimeid võib üle anda ka turustaja müügikohta.
(8) Juriidilised isikud ja füüsilisest isikust ettevõtja korraldavad ohtlike jäätmete kogumiseks mõeldud kogumismahutite paigaldamise ise. Juriidiline isik ja füüsilisest isikust ettevõtja peab oma ohtlikud jäätmed üle andma isikule, kellel on Keskkonnaameti poolt väljastatud jäätmeluba ohtlike jäätmete kogumiseks ja veoks ning ohtlike jäätmete käitlemiseks.
(1) Tagatisrahaga pakendi vastuvõtmine peab olema korraldatud vahetult müügikohas või selle teenindusmaa piires. Kui müügikoha suurus on alla 20 m2 ja see paikneb tiheasustusalal ei pea tagatisrahaga pakendi tagasi võtmist korraldama müügikohas või selle teenindusmaal.
(2) Tagatisrahaga tagatud pakendi ja pakendijäätmete kogumisel tuleb lähtuda pakendiseaduse nõuetest.
(1) Liigiti kogutud biolagunevad aia- ja haljastujäätmed tuleb kompostida kohapeal või lähimal kompostimisväljakul või muus jäätmekäitluskohas vastavalt käeoleva paragrahvi nõuetele
(2) Kinnistu territooriumil tekkivaid kompostitavaid biolagunevaid jäätmeid käideldakse viisil, mis ei reosta keskkonda ega ohusta inimeste tervist, ei põhjusta kahjurite ja haisu teket, ei asu salv- või puurkaevude hooldus- või sanitaarkaitsevööndis ega veekaitsevööndis.
(3) Toidu- ja köögijäätmeid võib tiheasustusalal ja kompaktse asustusega alal kompostida ainult kinnises kompostris kahjurite, loomade ja lindude eest kaitstult. Komposter peab paiknema vähemalt viie meetri kaugusel naaberkinnistust, kui kinnistu omanikud ei lepi kokku teisiti.
(4) Biolagunevaid aia- ja haljastujäätmeid võib kompostida lahtiselt aunas. Kompostiaun peab paiknema vähemalt kolme meetri kaugusel naaberkinnistust, kui kinnistu omanikud ei lepi kokku teisiti.
(5) Keelatud on kompostida jäätmeid, mis kahjustavad komposti või muudavad selle kasutuskõlbmatuks. Kompostitav materjal tuleb käidelda tervisele ja ümbruskonnale kahjutult ning selliselt, et see ei põhjustaks kahjurite ja haisu levikut. Biojäätmete kompostimisel tuleb tagada, et toimuksid aeroobsed lagunemisprotsessid. Korrastamata, roiskuva, haisva, prügise, taimehaigusi levitava, keskkonnale ja tervisele ohtliku ning mittesobivasse kohta rajatud kompostimiskoha peab likvideerima selle omanik omal kulul.
(6) Ökoloogiliste kuivkäimlate jääkmaterjali võib kasutada komposti valmistamiseks.
5. jagu Nõuded kogumismahutile, selle asukohale ja juurdepääsuteele
(1) Jäätmete kogumismahuti peab olema terve ja puhas (k.a lumest) ning veega pestav (väljaarvatud jäätmekotid) ning ei tohi põhjustada ohtu tervisele ega keskkonnareostust, neis sisalduvad jäätmed ei tohi sattuda sademete, lindude ega loomade mõjuvalda.
1) üksikelamus tiheasustusalal kuni 20-liitrilist jäätmekotti, kui on teavitatud jäätmevedajat;
2) põhiliselt plastist 80, 120, 140, 190, 240, 360, 370, 600, 660, 800-liitrise mahuga kaane ja käepidemega kogumismahutit, mis vastab Eesti Vabariigis kehtivale standardile ja mida on võimalik tõstemehhanismi abil jäätmeveokisse tühjendada;
3) põhiliselt metallist 1500, 2500, 4500-liitrise mahuga kaanega kogumismahutit, mis vastab Eesti Vabariigis kehtivale standardile ja mida on võimalik mehaanilisel teel jäätmeveokisse tühjendada või käitluskohta toimetada;
5) süvakogumismahutit, mis vastab Eesti Vabariigis kehtivale standardile ja mida on võimalik mehaaniliselt jäätmeveokisse tühjendada.
(4) Jäätmete kogumiseks ei sobi ebastandardsed sealhulgas ratasteta, kujult ümmargused konteinerid ning konteinerid, millel puudub tühjendamiseks vajalik ääris konteineri ülemises servas.
(7) Kogumismahuti tehnilise korrashoiu tagab kogumismahuti omanik. Kui kogumismahuti paikneb riigi- või munitsipaalmaal, tagab korrashoiu kogumismahuti valdaja.
(8) Segaolmejäätmeid tohib jäätmekotti paigutada maksimaalselt 10 kg.
(1) Kogumismahuti tuleb võimaluse korral paigutada selliselt, et mahutit saab tühjendada liiklust häirimata.
(2) Jäätmevaldaja on kohustatud paigutama jäätmete kogumismahuti tema omandis või kasutuses olevale kinnistule, kus jäätmed on tekkinud, välja arvatud juhul, kui jäätmed paigutatakse ühismahutisse.
(3) Kogumismahuti peab paiknema naaberkinnistul asuvast eluhoonest vähemalt viis meetri kaugusel, välja arvatud juhul, kui naaberkinnistu omanikud ei lepi kokku teisiti.
(4) Jäätmemahuteid tohib paigutada väljapoole oma kinnistut või krunti ainult jäätmete veopäevaks või vastava kinnistu omanikuga kooskõlastatult.
(5) Üldkasutatavatesse kohtadesse segaolmejäätmete kogumismahutite paigaldamise korraldab Põlva Haldusteenistus või territooriumi haldaja.
(7) Avalike ürituste toimumise paigad varustab kogumismahutitega ürituse korraldaja, kes vastutab ürituse käigus tekkinud jäätmete nõuetekohase käitlemise eest.
(8) Garaaži omanik peab paigutama garaažis tekkivad jäätmed garaažis paiknevasse kogumismahutisse.
(9) Kuni 800-liitrine käsitsi teisaldatav ratastel mahuti tuleb paigutada seda tühjendava jäätmeveokiga samal tasandil paiknevale piisava kandevõimega alusele (näiteks betoon, asfalt, kiviparkett vms), mis jääb veoki lähimast võimalikust peatumiskohast kuni 10 meetri kaugusele. Pikema vahemaa korral määratakse tühjendustingimused jäätmeveolepinguga. Kogumismahuti teisaldustee peab olema piisava kandevõimega, et tagada ratastel mahuti teisaldamise veokini.
(10) Suurem kui 800-liitrine jäätmemahuti paigutatakse jäätmeveokiga samal tasandil paiknevale piisava kandevõimega alusele (näiteks betoon, asfalt, kiviparkett vms), millele pääseb jäätmeveok vahetult juurde jäätmemahuti tühjendusküljelt.
(11) Kogumismahuti, mis ei ole käsitsi teisaldatav, tuleb paigutada selliselt, et seda on võimalik tühjendada jäätmeveokisse vahetult paiknemiskohast. Jäätmekonteineri ümber peab olema vähemalt üks meeter teenindusruumi.
(12) Jäätmemahuti paiknemiskoha ning teisaldus- ja juurdesõidutee korrashoiu eest vastutab jäätmevaldaja. Kui mahuti paikneb keskkonnaspetsialisti või teda asendava ametniku loal munitsipaalomandis oleval maal, lepitakse mahuti paiknemiskoha ja juurdesõidutee korrashoiu kohustuse ulatus kokku loa andmisel.
(13) Juurdesõidutee peab olema:
1) piisava kandevõimega;
2) võimaldama mahutit hõlpsalt käsitsi teisaldada;
3) vähemalt 3,5 meetrit lai;
4) vaba kõrgus tee kohal vähemalt 4,5 meetrit;
5) puhastatud lumest ning vajadusel tähistatud ja teostatud libedustõrje.
(14) Väljas paiknev jäätmekott peab olema kaitstud sademete, lindude ja loomade ligipääsu eest. Jäätmekoti ja selle paiknemiskoha korrashoiu eest vastutab jäätmevaldaja.
§ 15. Ühismahuti kasutamise nõuded
(2) Ühismahutit on lubatud kasutada lähestikku asetsevatel kinnistustel või kruntidel või ühise õuealaga korter- ja ridaelamutes tekkivate jäätmete kogumiseks. Garaažiühistul ja lähestikku asetsevatel garaažidel on lubatud ühismahuti kasutamine.
(3) Taotlus ühismahuti kasutamiseks esitatakse vallavalitsusele. Nõusoleku ühismahuti kasutamiseks annab keskkonnaspetsialist või teda asendav ametnik.
(4) Ühismahuti suurus peab vastama tegelikkuses tekkivatele jäätmekogustele ja ühismahutina ei ole lubatud kasutada jäätmekotti.
§ 16. Jäätmekäitluse korraldaja
Jäätmekäitlust kalmistul korraldab kalmistu haldaja. Kalmistu haldaja paigutab territooriumile jäätmete liigiti kogumiseks avalikus kasutuses olevad jäätmemahutid.
§ 17. Jäätmete liigiti kogumine
(1) Kalmistul tuleb avalikult kasutatavatesse mahutitesse eraldi koguda biolagunevad aia- ja haljastujäätmed ning prügi.
(2) Kalmistul teenust osutavatel ettevõtetel on keelatud paigutada jäätmeid avalikult kasutatavatesse jäätmemahutitesse või nende kõrvale, sealhulgas suurjäätmeid. Teenust osutavatel ettevõtetel on kohustus jäätmed ja prügi ära vedada ja anda üle vastavat õigust omavale jäätmekäitlejale.
(3) Kalmistu territooriumile ning kalmistul asuvasse avalikult kasutatavatesse jäätmemahutitesse ja nende kõrvale on keelatud tuua jäätmeid väljastpoolt kalmistu territooriumi.
(1) Korraldatud jäätmeveoga liitumine Põlva valla haldusterritooriumil on kohustuslik. Jäätmevaldaja loetakse liitunuks korraldatud jäätmeveoga elu- või tegevuskohajärgses jäätmeveo piirkonnas. Jäätmevaldaja on kohustatud andma korraldatud olmejäätmete veo korral olmejäätmed üle eeskirjas sätestatud tingimustel.
1) ühistranspordipeatuses, supluskohtades, parkides, kalmistul ning haljasaladel paiknevate avalike jäätmemahutite tühjendamise ja nendes jäätmemahutites asuvad jäätmed;
(3) Korraldatud jäätmeveoga liitumise kohustusest on vabastatud isikud, kellel on jäätmeluba või kompleksluba või jäätmeseaduse paragrahvi 69 lõike 4 alusel korraldatud jäätmeveoga liitumisest erandkorras vabastatud jäätmevaldajad.
§ 19. Korraldatud jäätmeveo piirkond
Põlva valla haldusterritoorium moodustab ühe jäätmeveo piirkonna, mis on tinglikult jagatud viieks veopiirkonnaks vastavalt määruse lisale:
1) Ahja veopiirkond;
2) Laheda veopiirkond;
3) Mooste veopiirkond;
4) Põlva veopiirkond;
5) Vastse-Kuuste veopiirkond.
§ 20. Korraldatud jäätmeveoga hõlmatud jäätmeliigid
Korraldatud jäätmeveoga on hõlmatud segaolmejäätmed.
§ 21. Segaolmejäätmete vedamise sagedus ja aeg
(1) Segaolmejäätmete kogumismahutit peab tühjendama sagedusega, mis väldib selle ületäitumist, haisu ja kahjurite teket ning ümbruskonna reostust, kuid mitte harvem kui üks kord nelja nädala jooksul tiheasustusalalt ja mitte harvemini kui üks kord 12 nädala jooksul hajaasustusalalt.
(2) Tiheasustusalalt, kus biojäätmete kompostimine on jäätmetekke kohas tagatud, võib olmejäätmeid regulaarselt ära vedada üks kord 12 nädala jooksul.
(3) Kogumismahutite tühjendamine ja jäätmete vedu elamupiirkondades on keelatud ajavahemikul kella 23.00 õhtul kuni 6.00 hommikul, välja arvatud vallavalitsuse eriloa alusel.
§ 22. Korraldatud jäätmeveo periood
Korraldatud jäätmeveo teenuse osutajaga sõlmitava kontsessioonilepingu kestus on kuni viis aastat.
§ 23. Jäätmevedaja ja jäätmekäitluskoha või -kohtade valik
(2) Korraldatud jäätmeveo teenuse riigihanke tulemusel kontsessioonilepingu sõlminud jäätmevedajal on õigus osutada korraldatud jäätmeveo teenust määratud jäätmeliikide osas.
(3) Jäätmevaldaja on kohustatud oma kinnistul tekkinud korraldatud jäätmeveoga hõlmatud jäätmed üle andma vedajale, kellega on sõlmitud kontsessioonileping.
(4) Jäätmeseaduse § 66 lõikes 1 nimetatud jäätmekäitluskoha või -kohtade määramiseks võib vallavalitsus korraldada riigihanke riigihangete seaduses sätestatud korras. Vedaja on kohustatud veopiirkonnas kogutud korraldatud jäätmeveoga hõlmatud jäätmed andma käitlemiseks üle vallavalitsuse poolt määratud käitlejale.
§ 24. Korraldatud jäätmeveoga liitunuks lugemine
(1) Korraldatud jäätmeveoga liitumine Põlva valla haldusterritooriumil on kohustuslik. Jäätmevaldaja loetakse liitunuks korraldatud jäätmeveoga elu- või tegevuskohajärgses jäätmeveo piirkonnas.
(3) Asjaolu, kas jäätmevaldajat on kirjalikult informeerinud päevast, mil jäätmevaldaja on liitunud korraldatud jäätmeveoga, või mitte, ja kas jäätmevaldaja on sõlminud jäätmeveolepingu või mitte, ei avalda mõju jäätmevaldaja korraldatud jäätmeveoga liitunuks lugemisele.
§ 25. Jäätmeveolepingu sõlmimine jäätmevaldajaga
(2) Jäätmevaldaja sõlmib jäätmevaldajaga lepingu, kui jäätmevaldaja soovib eeskirjas nõutust sagedamat veograafikut, rendib vedajalt konteineri või kui jäätmevaldajad kasutavad ühist konteinerit. Minimaalse nõutud sagedusega teeninduse korral ning juhul kui jäätmevaldaja ei soovi lisateenuseid, sõlmitakse jäätmeveoleping ainult jäätmevaldaja soovil
(3) Kui jäätmevaldaja ja jäätmevedaja ei ole sõlminud jäätmeveolepingut või kui nad ei ole kokku leppinud teisiti, toimub mahutite tühjendamine eeskirja paragrahvi 21 lõigetes 1 ja 2 määratud sagedusega. Vedaja koostab veograafiku ja edastab selle jäätmevaldajale.
(4) Kui jäätmevaldaja ei ole kahe kuu möödumisel korraldatud jäätmeveoga liitumisest sõlminud kirjalikku jäätmeveolepingut või pole saanud vabastust korraldatud jäätmeveost on vedajal õigus rakendada tasu tühisõidu eest vastavalt eeskirja paragrahvis 21 lõigetes 1 ja 2 sätestatud jäätmete vedamise sagedusele. Tasu tühisõidu eest on 100% 140-liitrise segaolmejäätmete kogumismahuti tühjendamise teenustasust, tingimusel, kui konteiner on puudunud või pole olnud kättesaadav.
§ 26. Jäätmevaldaja erandkorras vabastamine korraldatud jäätmeveoga liitumisest
(1) Jäätmevaldajal on õigus esitada kirjalik taotlus teatud tähtajaks korraldatud jäätmeveoga liitumisest erandkorras vabastamiseks, kui kinnistul ei elata või kinnistut ei kasutata.
1) jäätmevaldaja nimi, alaline elukoht ja kontaktandmed;
2) kinnistu aadress, mille kohta taotlus esitatakse;
(3) Vallavalitsuse keskkonnaspetsialist või teda asendav ametnik kontrollib, kas taotluses esitatud korraldatud jäätmeveoga liitumisest vabastamise asjaolud on tõesed ja vabastamist võimaldavad.
(4) Jäätmevaldaja võib erandkorras vabastada korraldatud jäätmeveoga liitumise kohustusest tema põhjendatud taotluse alusel perioodiliselt kuni kontsessiooniperioodi lõpuni.
(5) Otsuse erandkorras korraldatud jäätmeveoga liitumisest vabastamise või sellest keeldumise kohta, teeb keskkonnaspetsialist või teda asendav ametnik 10 päeva jooksul arvates taotluse esitamisest.
(6) Korraldatud jäätmeveoga liitumisest erandkorras vabastatud jäätmevaldaja (edaspidi vabastatud jäätmevaldaja) esitab üks kord aastas, järgmise aasta 20. jaanuariks vallavalitsusele jäätmeseaduse § 69 lõikes 5 nimetatud kirjaliku kinnituse, et kinnistul ei ole aasta kestel elatud või kinnistut ei ole kasutatud. Kui vabastatud jäätmevaldaja 20. jaanuariks kinnitust ei esita, loetakse ta korraldatud jäätmeveoga liitunuks 21. jaanuarist arvates.
(7) Vabastatud jäätmevaldaja on kohustatud teavitama vallavalitsust korraldatud jäätmeveoga erandkorras liitumisest vabastamise asjaolude muutumisest või äralangemisest hiljemalt kolmekümne päeva jooksul alates nende asjaolude talle teatavaks saamisest.
(8) Jäätmevaldaja vabastamine korraldatud jäätmeveoga liitumisest lõpeb otsuses märgitud tähtaja möödumisel või eeskirja paragrahvis 27 nimetatud alusel.
Keskkonnaspetsialistil või teda asendaval ametnikul on õigus lõpetada jäätmevaldaja korraldatud jäätmeveoga liitumisest erandkorras vabastamine enne tähtaja lõppu, kui:
§ 28. Korraldatud jäätmeveoga hõlmatud jäätmete kogumine
(5) Käesoleva paragrahvi lõikes 2 nimetatud mahuti tühjendamist või vedu takistavate asjaolude ilmnemisel on jäätmevedaja kohustatud jäätmevaldajaga kokkulepitud viisil jäätmevaldajat teavitama kohe, kuid mitte hiljem kui 24 tunni jooksul alates takistuse ilmnemisest, asjaoludest, mis ei võimaldanud jäätmemahutit tühjendada või jäätmeid ära vedada, ning kokkuleppel jäätmevaldajaga tagama tühjendamata jäänud mahuti tühjendamise või ära vedamata jäätmete veo kolme päeva jooksul alates takistuse esinemisest. Juhul kui graafikujärgne jäätmevedu toimub reedel, laupäeval või pühapäeval on jäätmevedaja kohustatud jäätmevaldajat teavitama asjaoludest, mis põhjustasid jäätmemahuti tühjendamata jätmise, algava nädala esimese tööpäeva jooksul. Juhul kui jäätmevedaja ei teavita jäätmevaldajat käesolevas lõikes ettenähtud tähtaja jooksul, siis tal ei ole õigust rakendada tasu tühisõidu eest.
§ 29. Kogumismahuti tühjendamine
(1) Kogumismahuti tühjendamise sagedus on kindlaks määratud eeskirja paragrahvi 21 lõigetes 1 ja 2.
(2) Kui eeskirja paragrahvi 21 lõigetes 1 ja 2 kindlaksmääratud mahutite tühjendamise sagedusele vaatamata on jäätmemahuti ületäitunud või levitab tugevat haisu või kui on suurenenud kahjurite tekke või ümbruskonna reostuse oht, tuleb kogumismahuti tühjendada sagedamini.
(4) Jäätmeveok peab olema kinnine ja varustatud kogumismahuti tühjendamiseks vajaliku tõstemehhanismiga. Jäätmeveokist ei tohi laadimise ega vedamise ajal keskkonda sattuda jäätmeid ega jäätmetest imbuvaid vedelikke või nõrgvett. Suurjäätmeid ning ehitusjäätmeid tohib vedada lahtises veovahendis, tagades, et vedamise ajal ei sattu jäätmeid keskkonda.
2) pärast kogumismahuti tühjendamist paigutama mahuti selle endisesse asukohta selliselt, et oleks tagatud liiklusohutus ning konteinerile vaba ligipääs;
§ 30. Jäätmeveo teenustasu suuruse määramise ja muutmise kord
(2) Korraldatud jäätmeveo toimingud on jäätmeveolepingu sõlmimine, peatamine, jätkamine, lõpetamine, selle täitmisega seotud teadete, arvete ja veograafikute väljastamine ja edastamine (välja arvatud kordusarvete ja võlateadete väljastamine ja edastamine) kogumismahuti käsitransport jäätmeveokini kuni 10 meetrit, jäätmevedaja poolt jäätmevaldajale üürile antavate või müüdavate mahutite laialipaigutamine korraldatud jäätmeveo teenuse osutamise alguses kuni kolme kuu jooksul ja mahutite äravedu teenuse osutamise perioodi lõppemisel. Hankijal on õigus täiendada hankedokumentides korraldatud jäätmeveo toimingute loetelu. Jäätmeveo teenustasu peab sisaldama korraldatud jäätmeveo toimingute tasu ja jäätmevedajal ei ole õigust võtta nende eest eraldi tasu.
(3) Vedajal on õigus taotleda teenustasu hindade muutmist mitte sagedamini kui üks kord kalendriaastas peale ühe aasta möödumist kontsessioonilepingu sõlmimisest juhul, kui pärast kontsessioonilepingu sõlmimist esinevad objektiivsed asjaolud (nt kütuse hinna muutus), mis mõjutavad märkimisväärselt jäätmete veo- ja/või käitluskulusid. Täpsemad tingimused sätestatakse hankedokumentides.
(5) Vedaja esitatud jäätmeveo teenustasu muutmise taotluse menetlemise tähtaeg alates viimase nõuetekohase dokumendi esitamisest on maksimaalselt kuuskümmend päeva. Teenustasude muutmise taotluse rahuldamine või rahuldamata jätmine vormistatakse vallavalitsuse korraldusega.
(6) Kehtestatud muudetud teenustasu rakendub mitte varem kui kolmkümmend päeva pärast seda, kui vallavalitsus on avalikustanud uue teenustasu Põlva valla veebilehel ja Põlva Vallavalitsuse infolehes Põlva Teataja.
(7) Vallavalitsusel on õigus taotleda teenustasu hindade muutmist käesolevas paragrahvis sätestatud alustel ja korras.
§ 31. Jäätmeveo kontsessioonilepingu ennetähtaegne lõpetamine
(1) Vallavalitsusel on õigus öelda kontsessioonileping enne tähtaja lõppu üles ja sellega vedajalt võtta ära jäätmeveo õigus korraldatud jäätmeveoga hõlmatud olmejäätmete vedamiseks veopiirkonnas, kui esineb vähemalt üks allnimetatud asjaolu:
3) vedaja ei täida kohustust tagada tema poolt üürile antavate või müüdavate kogumismahutite tasuta laialipaigutamist hiljemalt kolme päeva jooksul peale korraldatud jäätmeveo teenuse osutamise algust;
5) vedaja on rikkunud jäätmekäitlust reguleerivate või muude õigusaktide nõudeid või valla ja jäätmevedaja vahelist kontsessioonilepingut.
(2) Kui esineb käesoleva paragrahvi lõikes 1 nimetatud asjaolu, teavitab vallavalitsus sellest vedajat ning nõuab temalt kirjalikku selgitust. Vedaja peab selgituse esitama viivitamatult alates sellekohase nõude saamisest.
Ehitus- ja lammutusjäätmete (edaspidi ehitusjäätmed) hulka kuulub pinnas ning puidu, metalli, betooni, telliste, ehituskivide, klaasi ja muude ehitusmaterjalide jäätmed (sealhulgas asbesti ja teisi ohtlikke aineid sisaldavad materjalid), mis tekivad ehitamisel, sealhulgas ümberehitamisel ja lammutamisel (edaspidi ehitamine).
2) korraldama jäätmete taaskasutamise või andma jäätmed käitlemiseks üle vastavat õigust omavale jäätmekäitlejale;
5) valmistama ette tasase kõvakattega aluspinna kogumismahutite paigutamiseks;
6) kooskõlastama osakonnaga kogumismahutite paigutamise tänavatele ehitus- ja remonttööde tegemisel;
(5) Ehitise kasutusteatise esitamisel või kasutusloa taotlemisel ja lammutustööde lõpetamisel esitatakse aruanne ehitusjäätmete nõuetekohase käitlemise kohta.
(6) Kui pinnasetööde käigus avastatakse arheoloogilist kultuurkihti (muinsuskaitselisi objekte, nende fragmente, ürikuid, inimsäilmeid jms), tuleb pinnasetööd koheselt peatada. Tööde jätkamine kooskõlastatakse Muinsuskaitseametiga.
7) pakend;
8) kile.
(2) Kui ehitusjäätmete tekkekohas puudub võimalus neid sortida või see osutub majanduslikult ebaotstarbekaks, tuleb jäätmed anda töötlemiseks vastavat õigust omavale jäätmekäitlejale, kes teeb selle töö teenustööna. Eelistada tuleb ettevõtjat, kes tagab jäätmete täielikuma taaskasutamise.
(3) Käitlusviiside valikul tuleb arvestada jäätmeseaduse § 22 1 lõikes 1 välja toodud jäätmehierarhia põhimõttega.
(1) Ohtlikud ehitusjäätmed on ehitamisel tekkivad jäätmed, mis ohtlike omaduste tõttu võivad põhjustada kahju tervisele ja keskkonnale ning nõuavad käitlemisel erimenetlust. Ohtlikud ehitusjäätmed selgitatakse välja keskkonnaministri 14. detsembri 2015. a määruse nr 70 "Jäätmete liigitamise kord ja jäätmenimistu" alusel. Ohtlike ehitusjäätmete hulka kuuluvad:
(2) Pinnas loetakse saastunuks, kui see sisaldab ohtlikke aineid üle keskkonnaministri 11. augusti 2010. a määruses nr 38 "Ohtlike ainete sisalduse piirväärtused pinnases" kehtestatud piirnormide.
(4) Asbestitööde tegemisel tuleb järgida keskkonnaministri 21. aprilli 2004. a määruse nr 22 "Asbesti sisaldavate jäätmete käitlusnõuded1" nõudeid.
(6) Ohtlikud ehitusjäätmed ja saastunud pinnas tuleb üle anda vastavat õigust omavale jäätmekäitlejale.
(2) Olmejäätmed tuleb pakkida tekkekohas jäätmekotti, mis suletakse enne äraviimist. Kogumismahutid paigaldab selleks ette nähtud kohtadesse ja neid tühjendab äravedu korraldav jäätmekäitleja.
(1) Bioloogilised jäätmed on operatsiooni käigus tekkinud jäätmed (amputeeritud kehaosad ja elundid), vananenud verekotid verega, verekomponendid, vereülekandesüsteemid, verine või niiske sidumismaterjal, aspiratsioonitorud, kateetrid jt patsiendi kehavedelikega kokku puutunud meditsiinitarbed ja elusvaktsiinid.
(2) Bioloogilised jäätmed tuleb pakkida tekkekohas jäätmekotti, millel on markeering "Bioloogilised jäätmed". Vajadusel võib kasutada ka muud pakendit, millel on punane silt "Bioloogilised jäätmed". Jäätmekoti kaal ei tohi ületada 15 kg. Jäätmekotid tähistatakse sildiga, millel on märgitud jäätmetekitaja (tervishoiuasutus ja tema osakond) ning pakkimiskuupäev. Jäätmekotid tuleb hoolikalt sulgeda.
(3) Jäätmed viiakse tekkekohast pakituna iga päev jäätmehoidlasse, kus neid hoitakse teistest jäätmetest eraldi, võimaluse korral omaette lukustatavas ruumis, ning antakse üle vastavat õigust omavale jäätmekäitlejale.
(2) Teravad ja torkivad jäätmed tuleb asetada raskesti läbitorgatavast materjalist, suletavasse kanistrisse, millel on punane markeering "Teravad ja torkivad jäätmed". Pakendi kaal ei tohi ületada 15 kg. Pakendile tuleb märkida jäätmete tekitaja (tervishoiuasutus ja tema osakond) ja pakkimiskuupäev.
(3) Kanistreid teravate ja torkivate jäätmetega tuleb hoida ohutult selleks ettenähtud lukustatavas ruumis või jäätmehoidlas, kus need pakitakse jäätmekotti, millel on markeering "Teravad ja torkivad jäätmed". Vajaduse korral võib jäätmekanistrid asetada mõnda teisse pakendisse, millel on punane silt "Teravad ja torkivad jäätmed".
(5) Jäätmekotid või teised jäätmepakendid suletakse ning antakse üle koos bioloogiliste jäätmetega vastavat õigust omavale jäätmekäitlejale.
§ 40. Nakkusohtlikud jäätmed
(1) Nakkusohtlikud jäätmed, mis on märgitud jäätmenimistus üldkoodi 18 all tärniga, tuleb pakkida jäätmekotti, millel on markeering "Nakkusohtlikud jäätmed". Pakendile märgitakse jäätmete tekitaja (tervishoiuasutus ja tema osakond) ning pakkimiskuupäev. Jäätmekotid tuleb hoolikalt sulgeda.
(3) Nakkusohtlikud jäätmed tuleb anda üle vastavat õigust omavale jäätmekäitlejale ühe nädala jooksul.
§ 41. Mikrobioloogia ja viroloogia laboratooriumide jäätmed
§ 42. Radioaktiivsed jäätmed
(2) Radioaktiivsed jäätmed tuleb pakendada kiirguskindlasse säilituspakendisse, millel on markeering "Radioaktiivsed jäätmed". Pakendile tuleb märkida tervishoiuasutus ja tema osakond, kus jäätmed tekkisid ning pakkimiskuupäev.
(3) Radioaktiivseid jäätmeid tuleb hoida väljaspool tervishoiuasutuse osakonda jäätmehoidlas omaette lukustatavas ruumis. Sealt suunatakse need eritranspordiga radioaktiivsete jäätmete matmiskohta
(4) Kui radioaktiivsed jäätmed kuuluvad ohtlike jäätmete klassi muude tunnuste järgi, siis käideldakse neid pärast kiirguskontrolli ohtlike jäätmetena, muudel juhtudel olmejäätmetena
§ 43. Ravimijäätmed
(4) Pakitud ravimijäätmed kogutakse, asetatakse lukustatavatesse kastidesse ning antakse üle vastavat õigust omavale jäätmekäitlejale. Pakendile märgitakse ravimijäätmed tekitanud tervishoiuasutus.
§ 44. Elavhõbedajäätmed
(1) Elavhõbedajäätmed tekivad kraadiklaasidest, vererõhuaparaatidest ning mõnest elavhõbedat sisaldavast reagendist. Ka amalgaamijäätmed on elavhõbedajäätmed
(3) Pakend tähistatakse markeeringuga "Elavhõbedajäätmed". Pakendile märgitakse ka jäätmed tekitanud tervishoiuasutus ning jäätme kirjeldus.
(4) Pakendeid elavhõbedajäätmetega tuleb hoida jäätmehoidlas, kust need saadetakse edasi vastavat õigust omavale jäätmekäitlejale.
§ 45. Kemikaalide jäätmed
(5) Kemikaalide jäätmed tuleb anda käitlemiseks üle vastavat õigust omavale jäätmekäitlejale.
(6) Ühiskanalisatsiooni võib kemikaale juhtida ainult ühiskanalisatsiooni valdaja loa alusel ja vastavuses Põlva valla ühisveevärgi ja kanalisatsiooni kasutamise eeskirjale.
§ 46. Tehnilised nõuded tervishoiu- ja veterinaarasutuse jäätmehoidlale
(2) Veterinaarteenust osutava asutuse jäätmehoidla all mõistetakse muust ruumist eraldatud ruumiosa, milles on loodud jäätmete hoidmiseks ja säilitamiseks vajalikud tingimused. Veterinaarteenust osutava asutuse jäätmehoidla peab vastama Veterinaar- ja Toiduameti Põlvamaa Veterinaarkeskuse esitatud nõuetele.
§ 47. Jäätmekäitluskoha järelhoolduse nõuded
§ 48. Jäätmeluba ja aruandlus
(3) Jäätmetekitaja on kohustatud säilitama jäätmete nõuetekohast kogumist või üleandmist kajastavad dokumendid viie aasta jooksul ning esitama need jäätmekäitluse üle järelevalvet teostavale ametnikule viimase nõudmisel.
Järelevalvet eeskirjast tulenevate nõuete täitmise üle teostavad keskkonnaspetsialist, jurist ja vallavalitsuse poolt volitatud teised ametnikud eeskirjas, jäätmeseaduses, pakendiseaduses ja keskkonnajärelevalve seaduses sätestatud tingimustel ja korras.
(1) Vastutus eeskirja nõuete rikkumise eest on sätestatud jäätmeseaduse §-s 120 7.
(2) Käesoleva paragrahvi lõikes 1 nimetatud väärteo kohtuvälised menetlejad on keskkonnaspetsialist, jurist ja vallavalitsuse poolt volitatud teised ametnikud.
§ 51. Dokumendivormide kinnitamine
§ 52. Kontsessioonilepingute kehtivus
Enne käesoleva eeskirja jõustumist sõlmitud korraldatud jäätmeveo kontsessioonilepingud kehtivad kuni lepingus sätestatud kuupäevani.
(1) Ahja Vallavolikogu 18. jaanuari 2005. a määrus nr 1 "Ahja valla jäätmehoolduseeskirja kinnitamine" ja Põlva Vallavolikogu 12. märtsi 2014. a määrus nr 20 "Põlva valla jäätmehoolduseeskiri" tunnistatakse kehtetuks alates 01.07.2018.
(2) Mooste Vallavolikogu 28. aprilli 2005. a määrus nr 14 "Mooste valla jäätmehoolduseeskirja kehtestamine" tunnistatakse kehtetuks alates 01.10.2019.
(3) Vastse-Kuuste Vallavolikogu 29. veebruari 2016. a määrus nr 2 "Kanepi, Kõlleste, Laheda, Valgjärve ja Vastse-Kuuste valla ühine jäätmehoolduseeskiri" ja Laheda Vallavolikogu 28. märtsi 2016. a määrus nr 4 "Kanepi, Kõlleste, Laheda, Valgjärve ja Vastse-Kuuste valla ühine jäätmehoolduseeskiri" tunnistatakse kehtetuks alates 01.12.2019.
(1) Määrus jõustub 2018. aasta 1. juulil.
(2) 2017. aasta 22. oktoobril Ahja, Laheda, Põlva ja Vastse-Kuuste vallaga ühinenud Mooste valla haldusterritooriumil (määruse lisas märgitud Mooste veopiirkond) jõustub määrus 2019. aasta 1. oktoobril.
(3) 2017. aasta 22. oktoobril Ahja, Mooste, Põlva ja Vastse-Kuuste vallaga ühinenud Laheda valla haldusterritooriumil (määruse lisas märgitud Laheda veopiirkond) jõustub määrus 2019. aasta 1. detsembril.
(4) 2017. aasta 22. oktoobril Ahja, Laheda, Mooste ja Põlva vallaga ühinenud Vastse-Kuuste valla haldusterritooriumil (määruse lisas märgitud Vastse-Kuuste veopiirkond) jõustub määrus 2019. aasta 1. detsembril.
Lisa Põlva valla jäätmehoolduseeskiri